text: Arla fyrer 500 medarbejdere
  05 februar 2016 kl. 11.29
  Arla præsenterer i dag en ny strategi. Det betyder bl.a. at 500 funktionærstillinger bliver nedlagt.
  En forenklet organisation, der skal styrke fokus på kunder og forbrugere, er overskriften på den nye strategi Good Growth 2020, som mejerigiganten i dag har præsenteret.
  Målet med den nye strategi er at skabe en mere enkel og omstillingsparat organisation og det betyder, at alle arbejdsgange bliver påvirket, skriver Arla i en pressemeddelelse.
  Arla oplyser, at timelønnede i produktionen og transport ikke vil blive berørt direkte i de nedskæringer, der kommer.
  Arla har idag godt 7000 funktionærer ansat.
  